Document ID: /roh_data/filtered/fineweb-2-filterrobots_roh.jsonl.gz/28831

L'onn 1861 vegn Gottfried Keller elegì sco scrivant da la regenza dal chantun da Turitg. Il medem onn cumpara ina da sias novellas las pli enconuschentas: "Das Fähnlein der sieben Aufrechten". Keller descriva sco che set mastergnants da Turitg vulessan ir l'onn 1849 a la festa da tir ad Aarau, per celebrar il nov stadi republican svizzer. Dentant avant co ir a festa sto mintgin da els surmuntar ses egoissem e l'atgna vanagloria per daventar in vair patriot. Quai grategia mo grazia l'intervenziun da dus forzas vitalas: la generaziun giuvna e l'intelligenza da la dunnas.